
Kauno rajono savivaldybės administracijos sudaryta Nuolatinė viešųjų pirkimų komisija (toliau – Komisija), atlikdama pirkimo „Modulinių kompiuterių viešasis pirkimas“, centralizuotas, Domeikavos gimnazijai, (toliau – Pirkimas) procedūras, 2025 m. liepos 23 d. posėdyje, nagrinėjo CVP IS elektroninėmis priemonėmis gautus tiekėjo klausimus ir pateikia atsakymus į juos:

Tiekėjo klausimas Nr. 1: „Pagal specifikacijos punktus 1.2 ir 2.2 aprašyti kompiuterių procesoriai AMD Ryzen 5 8500GE kas riboja konkurenciją. Prašome leisti siūlyti kompiuterius su galingesniais 14 branduolių kito gamintojo procesoriais, kurių laida yra 2024 metų Q1“. 
Komisijos atsakymas: Reikalavimai keičiami nebus. Techninės specifikacijos reikalavimas, kad siūlomas procesorius turi būti ne senesnės nei 2024 metų II ketvirčio (Q2) laidos, buvo pagrįstai nustatytas, siekiant įsigyti kuo naujesnę, ilgaamžiškesnę ir šiuolaikiniams poreikiams pritaikytą įrangą. Pažymime, kad šis kriterijus neriboja konkurencijos, kadangi pagal viešai prieinamus „PassMark CPU Mark“ testų duomenis ne vienas procesorius iš skirtingų gamintojų (tiek AMD, tiek Intel) atitinka visus specifikacijoje nustatytus reikalavimus, įskaitant ≥ 20700 taškų našumo ribą, 6 ar daugiau branduolių, x86 architektūrą, virtualizacijos ir dažnio mažinimo technologijų palaikymą bei laidos datą nuo 2024 Q2. Pažymime, kad viešojo pirkimo tikslas – įsigyti įrangą, kuri atitiktų naujausius technologinius standartus ir užtikrintų ilgalaikį naudojimą viešajame sektoriuje. Senesnės laidos įrangos siūlymas galimai reikštų trumpesnį gamintojo palaikymą, mažesnį atnaujinimų ciklą ar greičiau pasibaigiančią garantiją.
Tiekėjo klausimas Nr. 2: „Dėl techninės specifikacijos 1.12 ir 2.12 punktų „Triukšmingumas“ yra reikalavimas: Ne daugiau kaip 1,9 B („idle“ režime). Turi būti pateikiama ISO 7779 arba ISO 9296 ar lygiaverčių standartų sklaidos deklaracija ar kiti lygiaverčiai įrodymai. Norime atkreipti Jūsų dėmesį, kad pagal šį reikalavimą tokio tipo kompiuterių rinkoje atitinka tik LENOVO ThinkCentre M75q G5 Tiny AMD Ryzen 5 8500GE.  Prašome leisti tiekėjams siūlyti kompiuterius, kurių triukšmingumas ne daugiau kaip 2,7 B („idle“ režime).“.
Komisijos atsakymas: Patikslinami techninės specifikacijos 1.12 ir 2.12 punktai į „triukšmingumas ne daugiau kaip 2,7 B („idle“ režime)“.
Komisija nusprendė nukelti pasiūlymų pateikimo terminą iki 2025-07-30 9:00 val., susipažinimo su tiekėjų pasiūlymais terminą iki tos pačios dienos 9:30 val.
Informuojame, kad vadovaujantis Pirkimo sąlygų 6.1 punkto nuostata, tiekėjų klausimai gali būti užduoti iki 2025-07-23 imtinai, į vėliau gautus klausimus perkančioji organizacija turės teisę neatsakinėti. 

PRIDEDAMA: patikslintas Pirkimo sąlygų 2 priedas „Techninė specifikacija“, 2025-07-23 aktuali redakcija (patikslinta informacija paryškinta geltonai). 

Šis Pirkimo dokumentų paaiškinimas/patikslinimas yra neatskiriama Pirkimo dokumentų dalis.

